Mu'azu Jaji Sambo

Mu'azu Jaji Sambo FNIOB, MCORBON, MNIM, CON, shi ne tsohon Ministan Sufuri na Tarayyar Najeriya da tsohon sshugaban ƙasa Muhammadu Buhari ya naɗa a ranar 6 ga Yuli, 2022. Tun da farko an naɗa shi a matsayin ƙaramin ministan ayyuka da gidaje a shekarar 2021 kafin daga bisani shugaban ƙasar ya ɗauke shi zuwa Ma'aikatar Sufuri.

 Rayuwar farko da ilimi 
An haifi Mu'azu Jaji Sambo a shekarar 1959 a garin Jalingo dake Jihar Taraba. 

Sambo ya halarci Jami'ar Ahmadu Bello da ke Zaria, inda ya karanci fannin gine-gine.

 Sana'a 
A shekarar 1984 Sambo ya fara aiki da hukumar kula da tashoshin jiragen ruwa ta Najeriya (NPA), kuma ya zama babban injiniyan farar hula. Daga baya ya zama manaja a Savannah Bank of Nigeria. Ya koma, Allied Bank of Nigeria, NICON Inshora, daga karshe ya zama babban manaja na shiyyar Legas, National Inland Waterways Authority; ya yi ritaya a shekarar 2019.

 Siyasa 
Sambo ɗan jam'iyyar All Nigeria Peoples Party ne a jihar Taraba. 

Shugaban ƙasa, Babban Kwamandan Sojojin Tarayyar Najeriya, Mai Girma Muhammadu Buhari, GCFR ne ya naɗa Sambo a matsayin ƙaramin minista a ranar 24 ga Disamba, 2021 kuma aka kai shi zuwa Ma’aikatar Ayyuka da Gidaje ta Tarayya. A ranar 6 ga Yuli 2022, an mayar da shi ma'aikatar sufuri a matsayin ministan Sufuri.

A gabanin ƙaratowar zaɓen 2023, an naɗa shi a matsayin kodinetan ƙungiyar yakin neman zaɓen Tinubu/Shettima na Jihar Taraba wanda ya ga fitowar mai mafarkin zama shugaban ƙasa Bola Ahmed Tinubu a matsayin shugaban ƙasa, kuma babban kwamandan Sojojin Tarayyar Najeriya.

Manazarta

Category:Rayayyun mutane
Category:Haihuwan 1959
category:Yan siyasar Najeriya